Dieselskok wag op verbruikersArgieffoto Die departement van energie het Dinsdag ŉ verhoging in die petrolprys aangekondig met ‘n skerp styging in die prys van diesel. Die departement het gesê die prys van petrol sal om middernag met 9c per liter styg. Petrol kos vanaf 5 Junie 2019 R16,76 per liter in Gauteng en R16,12 per liter aan die kus. Diesel met 0,05% swael en diesel met 0,005% swael is 33c per liter duurder. Diesel kos vanaf 5 Junie R15,21 per liter in Gauteng en R14,67 per liter aan die kus. Die prys van paraffien styg met 8c per liter. LP Gas styg met 7c per kg.